Til: Knut Fægri

Dato: 17.02.2014

EFV: Referat fra plangruppemøte, 10. februar 2014.

**Agenda for møtet:**

**1. Godkjenning av** [**referat**](http://www.uio.no/for-ansatte/arbeidsstotte/prosjekter/internt-handlingsrom/plangrupper/ekstern-finansiering/moter/2013/efv-mref_130904v2.docx) **og innkalling**

**2. Status pågående aktiviteter**

**\*** Arbeidsgruppe5 **–** status og løpet videre

\* Standard kontrakter

\* Sluttrapport arbeidsgruppe 2 - prosjektøkonomistyring

\* Sluttrapport Arbeidsgruppe 3 – detaljerte lønnstransaksjoner

**3. Veien videre**

**4. Rammer for mandat arbeidsgruppe 6**

**5. Eventuelt**

**Tilstede:** Knut Fægri, Ellen Johanne Caesar, Vebjørn Bakken, Camilla Kuhlman, Trude Abelsen, Ingrid Sogner, Jarle Nygard, Benedicte Rustad, Ingse Noremsaune, Katinka Grønli, Gudleik Grimstad, Jan Thorsen (referent)

**Forfall:** Johannes Falk Paulsen, Kristian Mollestad, Thomas Evensen

Knut ledet møtet.

**Sak 1. Godkjenning av** [**referat**](http://www.uio.no/for-ansatte/arbeidsstotte/prosjekter/internt-handlingsrom/plangrupper/ekstern-finansiering/moter/2013/efv-mref_130904v2.docx) **og innkalling**

Innkalling og referat godkjent (liten justering av pkt 4 – MÅ ha BDM)

**Sak 2. Status pågående aktiviteter**

Vebjørn orienterte kort om status i arbeidsgruppe 5 – behovsanalyse.

* Arbeidsgruppen har fått UHN-systemet presentert. Systemet er spesialisert mot OD og MED. Passer antakelig dårlig for resten av UiO, men tankene og ideene de har utviklet systemet etter er gode.
* Arbeidsgruppen planlegger å sende en liten delegasjon til SINTEF for å få presentert deres systemløsning (SIPOK)
* Det legges opp til en halvdags Workshop med arbeidsgruppen i nær fremtid.

**Fra diskusjonen:**

UHN-systemet er nok ikke et system for hele UiO, men kan benyttes som en idè-bank for utarbeidelsen av kravspesifikasjonen for en portalløsning for UiOs forskere. Workshopen må gjennomgå behovene forskerne har, viktig å få forskerne med i arbeidet.

Katinka orienterte om arbeidet med tilrettelegging etter forskningsrådets endrede rutiner.

* Hovedproblemet er at endringene medfører problemer for UiOs interne forankring
* Arkiv jobber med en rutine som sikrer arkivering av kontraktene
* Det gjenstår fortsatt en del spørsmål som juristene må avklare
* Det jobbes, sammen med de andre universitetene, med å lage rutiner som sikrer UiOs interesser, vi må kunne ha oversikt over hvilke prosjekter UiO blir tilbudt tildelt fra forskningsrådet.

Knut oppsummerte diskusjonen med at Ingrid får i oppgave å lage et notat til rektoratmøtet. Arbeidet samordnes med de andre universitetene. Det legges opp til en kortsiktig løsning og en mer langsiktig løsning.

Ellen Johanne og Camilla innledet diskusjonen vedrørende sluttrapport for arbeidsgruppe 2. Plangruppen er fornøyd med arbeidet som er utført, men er opptatt av kommunikasjonen ut mot enhetene. Ellen Johanne sender en mail til fakultetsdirektørene som beskriver hva som kreves av fakultetene. (Mailen ble sendt i etterkant av plangruppemøtet)

Jan orienterte kort om sluttrapporten for arbeidsgruppe 3 – detaljerte lønnstransaksjoner.

* Vedtas, presisering om at prosesskissen er en pilot, ikke i drift ennå.
* Bruksanvisningen mangler, overgangen fra prosjekt til drift må tydeliggjøres. Informasjon til fakultetene må konkretiseres. Informasjonen tas i direktørnettverket og ligger til linjen, ikke prosjektet.

**Fra diskusjonen:**

Plangruppen ba om at det ble utarbeidet en oversikt som viste innholdet i de ulike mandatene, hva som er status på de ulike arbeidsgruppene og hvilke vedtak som er gjort. Sekretariatet utarbeider en oversikt til neste plangruppemøte.

**Sak 3: Veien videre**

Ellen Johanne orienterte kort om arbeidet med videreføring av sekretariatet. Monica Bakken, Knut Fægri og Ellen Johanne har hatt diskusjoner om mulige kandidater til å lede sekretariatet. Bør være på plass til 1. april.

Knut har startet ringerunden til aktuelle kandidater.

Diskusjonen om plangruppens sammensetning tas etter at leder av sekretariatet er på plass.

**Sak 4: Rammer for mandat arbeidsgruppe 6**

Katinka redegjorde for en skisse til arbeidet med mandatet for arbeidsgruppe 6. Forslaget var å starte med en fase 1 som skulle ta tak i organiseringen, fase 2 skulle ta tak i utarbeidelsen av et system, med ideer fra hvordan kvalitetssystemet for helsefaglig forskning ble utformet og implementert.

Fase 1:

* Ambisjoner og visjoner må ivaretas, det må utarbeides et rammeverk for forskernær støtte.
* Avklare hvor de ulike støttefunksjonene skal ligge med utgangspunkt i nærhetsmodellen
* Hente beste praksis fra UiO, de andre universitetene
* Definere støtten i de ulike prosjektfasene
* Anbefale en overordnet fleksibel modell for UiO, som ivaretar både forskjeller i størrelser og kompleksitet
* Forskerens kontaktpunkter må defineres på en slik måte at det er tydelig for forskeren hvem som er vedkommendes kontaktperson.

**Fra diskusjonen:**

Det kom mange gode innspill, men diskusjonen var sprikende. Sekretariatet arbeider videre med innspillene til mandat og konkretiserer det mer.

**Sak 5: Eventuelt**

Det var ingen saker under eventuelt.

Neste møte er satt til 03.03.2014 kl. 14:00 – 15:30 (Kollegierommet, 10. etg. Lucy Smiths hus)

Oslo 17.02.2014

Jan Thorsen, referent